Próspero Penados del Barrio

**Próspero Penados del Barrio** (født 28. august 1925 i Flores i Petén i Guatemala, død 13. mai 2005 i Guatemala by) var en guatemalansk katolsk prelat som var erkebiskop av Ciudad Guatemala (Guatemala by) fra 1983 til 2001, og var involvert i fredsforhandlingene i løpet av de siste årene av den guatemalanske borgerkrig.
## Liv og virke
### Prest
Próspero Penados og studerte ved *Seminario de Santiago de Guatemala* og senere ved *Seminary of New Orleans* i USA for å bli prest. Han ble ordinert til prest den 24. mars 1951 i Roma og fortsatte å studere ved det romerske *[[Gregoriana]]*, og oppnådde en grad i teologi.

### Hjelpebiskop i San Marcos
Han vendte tilbake til Guatemala, og ble den 28. juli 1966 utnevnt av pave Paul VI til hjelpebiskop i bispedømmet San Marcos. Han ble bispeviet 19. november samme år av den apostoliske nuntius til landet, erkebiskop Bruno Torpigliani; medkonsekrerende var erkebiskop Mario Casariego y Acevedo C.R.S. av Guatemala, og biskop Celestino Miguel Fernández Pérez O.F.M. av San Marcos.

### Biskop av San Marcos
Han var ordinarie biskop av San Marcos fra t. desember 1971 til 1983. 

I 1982 ble han valgt til president for Conferencia Episcopal de Guatemala, en oppgave han innehadde til 1986.

### Erkebiskop av Guatemala by, prelat av Esquipulas
1. desember 1983 ble Penados utnevnt til den 17. metropolitanerkebiskop av Guatemala City, og til og prelat av Esquipulas, av pave Johannes Paul II. I løpet av sine tjenesteår som den guatemalanske erkebiskop endret Penados den katolske kirks konservative tilnærmin til den  politiske scene i landet, som på den tiden gjennomled noen av de vanskeligste årene under borgerkrigen. 

Han hadde en nøkkelrolle i fredsforhandlingene ved å fordømme mange menneskerettighetsbrudd under tidligere militærregimer og av den guatemalanske hær, og ved sin støtte til menneskerettighetsaktivisme og ofre for folkemordet på mayaer i Guatemala. Han var grunnleggeren av *Oficina de Derechos Humanos del Arzobispado de Guatemala* (ODHA) - Erkebispedømmets Kontor for menneskelige rettigheter - i 1990.

Penados trakk seg fra sitt erkebiskopale embete i 2000, og ble etterfulgt av Rodolfo Quezada Toruño som erkebiskop. 

Han døde 79 år gammel i Guatemala City, og ble gravlagt ved katedralen i Guatemala City.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Bruno Torpigliani (1915–1995) *1964
* Erkebiskop *Próspero Penados del Barrio* (1925–2005) *1966

## Referanser